
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 174
                                                               din 28 iulie 2022
privind însuşirea unei documentaţii topo - cadastrale

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 23.932/21.07.2022 şi la Consiliul Local Sighișoara cu nr. 24.097/22.07.2022, de referatul de aprobare, înregistrat cu nr. 23.934/21.07.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo - cadastrală de primă înscriere a imobilului de natură curți - construcții, situat în strada Consiliul Europei f. nr., evidențiat în Inventarul bunurilor care aparțin domeniului public al Municipiului Sighișoara – anexa nr. 4 la Hotărârea Guvernului nr. 964/2002, poz. 157 – parc „La pasarelă”, întocmită de către Topogis Printsoft S.R.L., cu propunerea de înscriere în Cartea Funciară a dreptului de proprietate a Municipiului Sighișoara – domeniul public, pentru suprafața determinată în teren de 1.434 mp., după cum urmează: înscriere definitivă pentru suprafața de 620/1.434 mp. și înscriere provizorie pentru suprafața de 814/1.434 mp.;

Având în vedere faptul că documentaţia topo - cadastrală a fost avizată favorabil de către Comisia de avizare prealabilă a documentaţiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019, conform procesului - verbal încheiat de aceasta cu nr. 23.838/IX/5/20.07.2022; 
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Directorului Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate comun al Biroului Public Cadastru, Topometrie și Administrare Terenuri Agricole și Forestiere și al Serviciului Evidența Patrimoniului și Fond Locativ, înregistrat cu nr. 23.933/21.07.2022, prin care se propune însuşirea unei documentaţii topo - cadastrale;
            Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                  H O T Ă R Ă Ş T E:

Art. 1. Se însușește documentația topo - cadastrală de primă înscriere a imobilului de natură curți - construcții, situat în strada Consiliul Europei f. nr., evidențiat în Inventarul bunurilor care aparțin domeniului public al Municipiului Sighișoara – anexa nr. 4 la Hotărârea Guvernului nr. 964/2002, poz. 157 – parc „La pasarelă”, întocmită de către Topogis Printsoft S.R.L., cu propunerea de înscriere în Cartea Funciară a dreptului de proprietate a Municipiului Sighișoara – domeniul public, pentru suprafața determinată în teren de 1.434 mp., după cum urmează:
-
înscriere definitivă pentru suprafața de 620/1.434 mp.;

-
înscriere provizorie pentru suprafața de 814/1.434 mp., potrivit anexei la prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;
  2 ex. Biroul Public Cadastru, Topometrie și Administrare Terenuri Agricole și Forestiere.
12 ex.  
B.A. 

